IVL พุ่งแรง 5.13% เตรียมประกาศกำไร Q3/59 โตกว่า 2 เท่าตัว!
IVL พุ่งแรง 5.13% เตรียมประกาศกำไร Q3/59 โตกว่า 2 เท่าตัว! ล่าสุด ณ เวลา 11.45 น. ราคาอยู่ที่ 30.75 บาท 1.50 บาท หรือ 5.13% สูงสุดที่ 30.75 บาท ต่ำสุดที่ 29.25 บาท มูลค่าซื้อขายที่ 1.36 พันล้านบาท ด้านบล.บัวหลวง แนะนำ "ซื้อ" ราคาเป้าหมาย 42 บาท
1 พ.ย. 2559

ผู้สื่อข่าวรายงานว่า ราคาหุ้นบริษัท อินโดรามา เวนเจอร์ส จำกัด (มหาชน) หรือ IVL ณ เวลา 11.45น. ราคาอยู่ที่ 30.75 บาท 1.50 บาท หรือ 5.13% สูงสุดที่ 30.75 บาท ต่ำสุดที่ 29.25 บาท มูลค่าซื้อขายที่ 1.36 พันล้านบาท ขณะที่ดัชนีตลาดหุ้นไทยโดยรวมบวก 0.49%
 
บล.บัวหลวง ระบุในบทวิเคราะห์ โดยแนะนำ “ซื้อ” IVL ราคาเป้าหมาย 42 บาท/หุ้น โดยคาดว่า IVL จะรายงานกำไรสุทธิไตรมาส 3/59 ที่ 1,930 ล้านบาท เพิ่มขึ้น 272%จากปีก่อนแต่ลดลง 68%จากไตรมาสก่อน โดยปัจจัยหลักเบื้องหลังการเติบโตจากปีก่อนของกำไรสุทธิมาจากการขาดทุนของสินค้าคงคลังที่ลดลงและรายได้พิเศษ หากไม่รวมการขาดทุนของสินค้าคงคลังที่ 35 ล้านบาท, การโอนกลับของสำรองค่าใช้จ่ายสำหรับการพัฒนาโครงการอะโรเมติกส์คอมเพล็กซ์ที่ร่วมทุนในอาบู ดาบีที่ 398 ล้านบาท และกำไรจากจากอัตราแลกเปลี่ยนที่ 7 ล้านบาท คาดบริษัทจะรายงานกำไรหลักไตรมาส 3/59 ลดลง 23%จากปีก่อนและ 31%จากไตรมาสก่อนมาอยู่ที่ 1,560 ล้านบาท เนื่องจากส่วนต่าง
ขณะที่คาดว่ากำไรหลักของ IVL คาดว่าจะทรงตัวจากไตรมาสก่อนในไตรมาส 4/59 จากปริมาณขายและส่วนต่างราคารวมที่ทรงตัว โดยปริมาณขายและส่วนต่างราคารวมของบริษัทในไตรมาส 4/59คาดว่าจะไม่เปลี่ยนแปลงจากไตรมาสเนื่องจากในช่วงไตรมาสสี่ยังคงเป็นช่วงโลว์ซีซั่นของอุปสงค์ PET
นอกจากนั้นการรับรู้รายได้จากการเข้าซื้อกิจการในปีนี้ส่งเต็มไตรมาสตั้งแต่ไตรมาส 3/59 อย่างไรก็ตามปริมาณการขายในไตรมาส 4/59 คาดกว่าจะปรับตัวสูงขึ้นจากปีก่อนจากการรับรู้ปริมาณการผลิตจากการเข้าซื้อกิจการในปีนี้จนถึงปัจจุบัน ในขณะที่ส่วนต่างราคาผลิตภัณฑ์รวมในไตรมาส 4/59 คาดว่าจะอ่อนตัวลงจากปีก่อนเนื่องจากส่วนต่างราคาของ PET และ MEG ที่ปรับตัวลดลง ทั้งนี้กำไรหลักไตรมาส 4/59 ของ IVL คาดว่าจะทรงตัวจากปีก่อนเนื่องจากปริมาณการขายที่มากขึ้นน่าจะชดเชยผลกระทบจากส่วนต่างราคารวมที่ปรับตัวลดลงได้
 
  